Lav et referat af nedenstående tekst:

Tekst:
Det er næppe gået nogens næse forbi, at det er blevet dyrere at være dansker de seneste seks måneder. Nogle af dem, der er særligt udfordret, er de unge mellem 18 og 30 år. Hele 60 procent af de unge nordjyder siger, at deres levevis og fremtidsplaner har ændret sig i betragtelig grad som direkte konsekvens af de enorme prisstigninger. Samtidig har knap 40 procent taget mere arbejde for at få økonomien til at hænge sammen, mens 66 procent ser målrettet efter dagligvaretilbud, når de handler. Det viser en ny forbrugerundersøgelse, der zoomer ind på unges hverdag, foretaget af dagligvarekæden Aldi. - Det er en samfundsudfordring, når undersøgelser som denne viser os, at unge forsøger at løse deres økonomiske udfordringer ved at nedprioritere deres sociale liv og de fællesskaber, de er en del af, siger Olivia Grant fra Ungdomsbureauet, der er en af partnerne bag undersøgelsen. Sparer på måltider Fra februar til august 2022 er forbrugerprisindekset steget fra 4,8 til 8,9. Det giver en årlig ekstraregning på op til 38.400 kroner for en gennemsnitlig børnefamilie, mens aleneboende unge skal finde ca. 9.600 kroner ekstra om året. En opgave, som kan være yderst udfordrende, hvis de unges hovedindtægt er elevløn, lærlingeløn eller SU, lyder vurderingen. -	Det bør ikke alene være unges ansvar at håndtere denne økonomiske bekymring, der kan få afgørende betydning for deres livsvilkår og muligheder for at indgå og tage del i samfundet, siger Olivia Grant. I desperation har mere end hver 10. ung i følge undersøgelsen sågar sprunget et måltid over for at spare penge og dermed risikeret at gå sultne i seng. - En stram økonomi behøver ikke betyde knurrende maver eller fravalg af bæredygtighed, siger Heidi Boye, landechef i Too Good To Go, der søger at bekæmpe madspild ved at forbinde kunder til dagligvarebutikker og restauranter med overskud. Grønnere indkøbsvaner De store prisstigninger har dog også fået flere unge til at tage grønnere valg ved at købe varer tæt på udløbsdato. Det gælder hele 35 procent af de unge, der har fået et større fokus på bæredygtighed og madspild som konsekvens af inflationen. Og det kommer Heidi Boye, landechef i Too Good To Go, der arbejder med at udnytte madvarer bedre og samtidig bekæmpe madspild, tilgode: - Vi ved jo, at de unge hører til de mest klimabevidste. Vi ved også, at mange har en stram økonomi. Men samtidig har de unge indtil nu været de største madspildssyndere. Og det er jo paradoksalt, siger Heidi Boye og tilføjer: - Derfor er jeg glad for at konstatere, at inflationen har fået de unge til at købe flere overskudsvarer og skære ned på madspildet. Se nordjydernes bedste sparetips her:

Referat:
Lige nu er unge nordjyder udfordret på deres økonomi i en sådan grad, at hver 10. hellere springer et måltid over end at bruge deres penge på mad, mens flere unge har taget mere arbejde under inflationen.